text: Politiets telefon-problemer er interne
  17 januar 2012 kl. 14.24
  Sydøstjyllands Politi oplyser nu til TV SYD, at telefon-problemerne er interne og ikke har større konsekvenser for borgerne.
  - Borgerne kan godt komme igennem på 114, men det tager lidt længere tid end normalt, siger vagtchef ved Sydøstjyllands Politi, Lars Thomsen, til TV SYD.
  Sydøstjyllands Politi har i dag erfaret, at borgerne ikke mærker noget til problemerne udover lidt længere ventetid. 
  - Problemerne skyldes, at nogle store servere i København er brudt ned. Det giver problemer mange stedet i landet, men det er interne kommunikationsproblemer, så borgerne bliver ikke berørt og får stadig en god service, siger Lars Thomsen og fortsætter:
  - Vi beder dog borgerne have lidt tålmodighed, indtil vi igen får systemet ordentligt op at køre.
  